**IUBINDU-VĂ**

*MonicaBerglund*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De dincolo de zare am venit,

Și dincolo de zare mă mai caut

Apusu-mi este răsărit

Singurătatea-mi e tezaur.

Mi-e dor de cea care am fost -

Râzând, plângând cu voi aici,

Dar îmi e încă și mai dor,

De-acolo de unde am venit.

Albul acela îl mai caut,

Dar nu-i aici printre voi,

E doar un strop in fiecare

O rază ce a pătruns în noi.

Sunt doar un strop din revărsarea

De dincolo de ce putem vedea,

Și-aș vrea să mă unesc cu zarea

Și să mă contopesc cu ea.

În infinit, e doar eternitate;

E libertate, e neant,

Aici printre voi e moarte;

E doar iluzia c-ați existat.

Eu m-am golit și mă golesc de mine,

Cu fiecare clipă printre voi,

Și am murit de fiecare dată,

Iubindu-vă de tot atâtea ori.